**Սենդրոֆ «Սենդի» Քոուֆաքս** (անգլ.՝ Sanford "Sandy" Koufax, [ˈkoʊfæks]; ծննդմամբ Սենդրոֆ Բրաուն (անգլ.՝ Sanford Braun), դեկտեմբերի 30, 1935(1935-12-30), Բրուքլին, Նյու Յորք, Նյու Յորք, ԱՄՆ), ամերիկյան ձախլիկ փիթչեր, որն իր տասներկուամյա կարիերայի ընթացքում խաղացել է «Լոս Անջելես Դոջերս» բեյսբոլի թիմում (նախկինում կոչվել է Բրուկլին Դոջերս), որտեղ նրան տվել են 32 համարը և որով այլևս ոչ ոք հանդես չի գալիս 1972 թվականից ի վեր։ Բեյսբոլի փառքի սրահում ներառվել է կարիերայի ավարտից հետո, 1972 թվականին՝ դառնալով լիգայի ամենաերիտասարդ նախկին խաղացողը, որն արժանացել է այդ պատվին (36 տարեկան և 20 օրական)։

Sandy Koufax.jpgՍենդրոֆ Քոուֆաքս
Քոուֆաքսի կարիերայի գագաթնակետը եղել է 1961 թվականից մինչև 1966 թվականը, երբ նա անընդմեջ խաղացել է վեց մրցաշրջան ամբողջությամբ։ 1966 թվականին, ընդամենը 30 տարեկանում, նա ստիպված է եղել թողնել պրոֆեսիոնալ կարիերան՝ արմնկային հոդի հոդաբորբի պատճառով, ինչը զրկել է խաղալու հնարավորությունից։ Քոուֆաքսը 1963 թվականի լիգայում համարվել է ամենաարժեքավոր խաղացողը. 1963, 1965 և 1966 թվականներին դարձել է Սան Յանգի մրցանակի դափնեկիր` բեյսբոլի պատմության մեջ դառնալով առաջին եռակի մրցանակակիրը։ Յուրաքանչյուր մրցաշրջանում, երբ Քոուֆաքսը մրցանակ է ստացել, նա նաև արժանացել է ազգային լիգայի փիթչերի եռակի թագը` ցուցաբերելով հաղթանակների, սթրայք աութների և «ERA-յի» լավագույն արդյունք։

Քոուֆաքսը դարձել է գլխավոր լիգայի առաջին մասնակիցը, որն անց է կացրել չորս խաղ առանց հիթերի (այդ թվում` ութերորդ «կատարյալ խաղը» պատմության մեջ, որում փիթչերը հաղթանակ է տարել` մրցակցի ոչ մի բազա բաց չթողնելով)։ Չնայած համեմատած կարճ կարիերային, Քոուֆաքսի սթրայք աութների ցուցանիշը 2,396 է, ինչի շնորհիվ նա յոթերորդ տեղում է փիթչերների ցանկում և երկրորդ տեղում՝ ձախլիկ փիթչերների ցանկում` Ուորրեն Շպանից հետո (2,583)։

Քոուֆաքսը աչքի ընկնող հրեա մարզիկնից մեկն է։ 1956 թվականի Համաշխարհային շարքի առաջին խաղը համընկել է Յոմ Կիպուրի՝ հուդայականության ամենակարևոր տոներից մեկի հետ, և Քոուֆաքսը հրաժարվել է դուրս գալ խաղադաշտ։ Միջադեպը հանրային ուշադրության է արժանացել` որպես սոցիումի ճնշման և անձնական համոզմունքների հակասության օրինակ։

Դերասանական կարիերա
-------------------

1959 թվականից մինչև 1962 թվականները Քոուֆաքսը նկարահանվել է հեռուստատեսային ֆիլմերում։ 1959 թվականին նա նկարահանվել է Բեն Քեսսիդի դերում՝ *Shotgun Slade* վեսթերնի «*Too Smart to Live*» դրվագում։ 1960 թվականին նա խաղացել է Ջոննի դերը՝ «*ABC/Warner Brother* *Colt .45»* ընկերության սերիալի մի դրվագում։ Նա նաև աննշան դերեր է խաղացել *ABC/WB* — *77 Sunset Strip* և *Bourbon Street Beat* սերիալներում։

1963 թվականին Քոուֆաքսը «Դոջերսի» մի քանի խաղացողների հետ նկարահանվել է *Mr. Ed* սերիալի դրվագում։

1962 թվականին Քոուֆաքսն ինքն իրեն խաղացել է CBS հեռուստաալիքի *Dennis the Menace* սերիալի «*Dennis and the Dodger*» դրվագում։ Նա նաև ինքն իրեն խաղացել է NBC հեռուստաալիքի Մայքլ Շեյնի «*Strike Out»* դետեկտիվ սերիալում։

Ծանոթագրություններ
------------------

1. 1 2  Internet Movie Database — 1990.
2. 1 2  Encyclopædia Britannica
3. ↑  MLB.com
4. 1 2 3 4  Baseball-Reference.com — 2000.
5. ↑  «Retired Numbers – Kirby Puckett». *minnesota.twins.mlb.com*. Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին.
6. ↑  «MVP and Cy Young Awards». *www.baseball-reference.com*. Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին.
7. ↑  «Sandy Koufax Statistics». *www.baseball-reference.com*. Արխիվացված է օրիգինալից 2012 թ․ մայիսի 17-ին. Վերցված է 2011 թ․ նոյեմբերի 25-ին.
8. ↑  «1963 Major League Leaders». Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին. «1965 Major League Leaders». Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին. «1966 Major League Leaders». Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին.
9. ↑  *Jews and Baseball: The Post-Greenberg Years, 1949—2008*, Burton Alan Boxerman, Benita W. Boxerman, McFarland, 2010, ISBN 0-7864-2828-7
10. ↑  «Career Pitching Leaders». *Career Leaders*. Jewish Major Leaguers. Արխիվացված է օրիգինալից 2012 թ․ սեպտեմբերի 4-ին. Վերցված է 2011 թ․ նոյեմբերի 25-ին.
11. ↑  Solomvits, Sandor. «Yom Kippur and Sandy Koufax». *JewishSports.com*. Արխիվացված է օրիգինալից 2011 թ․ նոյեմբերի 25-ին. Վերցված է 2010 թ․ օգոստոսի 2-ին.
12. 1 2  «Sandy Koufax Filmography». Internet Movie Data Base. Վերցված է 2012 թ․ դեկտեմբերի 24-ին.
13. ↑  «*Colt .45*». ctva.biz. Արխիվացված է օրիգինալից 2012 թ․ մայիսի 4-ին. Վերցված է 2012 թ․ դեկտեմբերի 22-ին.
14. ↑  «Sandy Koufax, Leo Durocher, and Mr. Ed | September | 2010 Articles». Արխիվացված է օրիգինալից 2013 թ․ հոկտեմբերի 23-ին. Վերցված է 2020 թ․ օգոստոսի 24-ին.
15. ↑  «Dennis and the Dodger». Internet Movie Data Base. Վերցված է 2013 թ․ հունվարի 16-ին.

Արտաքին հղումներ
----------------

* «Sandy Koufax Biography». *Baseball Hall of Fame*. Արխիվացված է օրիգինալից 2008 թ․ փետրվարի 20-ին. Վերցված է 2011 թ․ նոյեմբերի 25-ին.
* «Sandy Koufax Career Statistics». *Baseball-Reference.com*. Արխիվացված է օրիգինալից 2012 թ․ մայիսի 17-ին. Վերցված է 2011 թ․ նոյեմբերի 25-ին.
* «Sandy Koufax Biography». *ESPN SportsCentury*. Արխիվացված է օրիգինալից 2012 թ․ մայիսի 17-ին. Վերցված է 2011 թ․ նոյեմբերի 25-ին.